proxectonos/corpus_dominio_legal_administrativo_tmp huggingface dataset:
RESOLUCIÓN do 12 de xaneiro de 2015 pola que se dá publicidade aos convenios de colaboración subscritos por esta axencia no terceiro cuadrimestre do ano 2014.
Axencia Galega de Innovación — III. Outras disposicións — 28/01/2015

O artigo 11 da Lei 4/2006, do 30 de xuño, de transparencia e boas prácticas na Administración pública galega (
Diario Oficial de Galicia
nº 136, do 14 de xullo), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Axencia Galega de Innovación nos meses de setembro, outubro, novembro e decembro do ano 2014 e que se incorpora como anexo a esta resolución.
Santiago de Compostela, 12 de xaneiro de 2015
ORDE do 13 de xaneiro de 2015 pola que se modifica a autorización, por cambio de titularidade, do centro privado A Camelia de Vigo.
Consellería de Cultura, Educación e Ordenación Universitaria — III. Outras disposicións — 28/01/2015

Mediante escritura pública notarial, outorgada ante o notario César M. Fernández-Casqueiro Domínguez, Juan Camacho Martín, S.L. cede a titularidade do centro privado A Camelia, a favor de Soluciones Educativas Compostela, S.A.
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar o cambio de titularidade do centro privado A Camelia, de Vigo (Pontevedra), código 36024793, a favor de Soluciones Educativas Compostela, S.A.
O cambio de titularidade non afectará o réxime de funcionamento do centro.
Segundo. Esta orde dará lugar á correspondente inscrición no Rexistro de Centros da Comunidade Autónoma de Galicia.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 13 de xaneiro de 2015
RESOLUCIÓN do 19 de xaneiro de 2015, da Secretaría Xeral da Emigración, pola que se dá publicidade aos convenios de colaboración subscritos por esta secretaría xeral no terceiro cuadrimestre do ano 2014.
Vicepresidencia e Consellería de Presidencia, Administracións Públicas e Xustiza — III. Outras disposicións — 28/01/2015

O artigo 11.1 da Lei 4/2006, do 30 de xuño, de transparencia e boas prácticas na Administración pública galega (
Diario Oficial de Galicia
nº 136, do 14 de xullo), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Secretaría Xeral da Emigración nos meses de setembro, outubro, novembro e decembro do ano 2014 que se incorpora como anexo a esta resolución.
Santiago de Compostela, 19 de xaneiro de 2015
ORDE do 14 de xaneiro de 2015 pola que se acepta a doazón efectuada por Graham Gussin á Comunidade Autónoma de Galicia para a súa exhibición e integración na colección do Centro Galego de Arte Contemporánea.
Consellería de Cultura, Educación e Ordenación Universitaria — III. Outras disposicións — 28/01/2015

O 13 de marzo de 2014 recibiuse na Consellería de Cultura, Educación e Ordenación Universitaria proposta asinada por Graham Gussin, coñecido polo nome artístico de Graham Gussin, mediante a cal formula unha oferta de doazón da obra titulada
Intoxicated Boardroom
, 2013, co fin de garantir a conservación, estudo e divulgación do dito ben.
Obxecto da doazón:
Obra en papel titulada Intoxicated Boardroom.
Ano: 2013.
Técnica: fotografía branco e negro. 100 ml. De vodka
Moskovskaya
e 50 ml de perfume
La Fumeé
dispersos polo cuarto, CGAC, 2013.
Medidas: 6 elementos de 43 × 30 cm c/u.
Edición: 1/3.
Número de arquivo do artista: sen numeración.
O 20 de marzo de 2014 o Centro Galego de Arte Contemporánea emitiu ditame valorativo da obra referida.
A proposta de doazón foi informada favorablemente por acordo do Consello Superior de Valoración de Bens Culturais de Interese para Galicia na sesión que tivo lugar o 9 de abril de 2014.
Na súa virtude, de acordo co disposto no artigo 56 da Lei 5/2011, do 30 de setembro, do patrimonio da Comunidade Autónoma de Galicia,
Artigo único
1. Aceptar, nos termos establecidos polo doador, a doazón dos bens relacionados.
2. Os bens depositaranse no Centro Galego de Arte Contemporánea de Galicia e será parte integrante da súa colección.
Disposición derradeira
A Secretaría Xeral de Cultura levará a cabo todos os trámites necesarios para a efectividade desta orde.
Santiago de Compostela, 14 de xaneiro de 2015
ORDE do 14 de xaneiro de 2015 pola que se acepta a doazón efectuada por Fernando Casás á Comunidade Autónoma de Galicia para a súa exhibición e integración na colección do Centro Galego de Arte Contemporánea.
Consellería de Cultura, Educación e Ordenación Universitaria — III. Outras disposicións — 28/01/2015

O 26 de outubro de 2012 recibiuse na Consellería de Cultura, Educación e Ordenación Universitaria proposta asinada por Fernando Estarque Casás, coñecido polo nome artístico de Fernando Casás, mediante o que formula unha proposta de doazón da obra titulada
Minha Idade (primeira e derradeira folla da serie)
, 2004-2012 co fin de garantir a conservación, estudo e divulgación do dito ben.
Obxecto da doazón:
Obra en papel titulada
Minha Idade (primeira e derradeira folla da serie)
.
Ano: 2004-2012.
Técnica: follas de papel offset A3 plus de 240 g/m2.
Medidas: dous elementos de 33 × 48,3 cm c/u.
Edición: única.
Número de arquivo do artista: sen numeración.
O 21 de marzo de 2013 o Centro Galego de Arte Contemporánea emitiu ditame valorativo da obra referida.
A proposta de doazón foi informada favorablemente por acordo do Consello Superior de Valoración de Bens Culturais de Interese para Galicia na sesión que tivo lugar o 6 de maio de 2014.
Na súa virtude, de acordo co disposto no artigo 56 da Lei 5/2011, do 30 de setembro, do patrimonio da Comunidade Autónoma de Galicia,
Artigo único
1. Aceptar, nos termos establecidos polo doador, a doazón dos bens relacionados.
2. Os bens depositaranse no Centro Galego de Arte Contemporánea de Galicia, e serán parte integrante da súa colección.
Disposición derradeira
A Secretaría General de Cultura levará a cabo todos os trámites necesarios para a efectividade desta orde.
Santiago de Compostela, 14 de xaneiro de 2015
RESOLUCIÓN do 19 de xaneiro de 2015, da Dirección Xeral de Produción Agropecuaria, pola que se dá publicidade ás subvencións concedidas ao abeiro da Orde do 18 de decembro de 2013 (Diario Oficial Galicia número 245, do 24 de decembro) pola que se establecen as bases reguladoras das axudas a agrupacións de produtores para a realización de actividades de información e promoción de produtos agroalimentarios galegos con calidade diferenciada, no marco do Programa de desenvolvemento rural para Galicia 2007-2013, e se convocan para o ano 2014.
Consellería do Medio Rural e do Mar — III. Outras disposicións — 30/01/2015

De conformidade co disposto no artigo 15.1 da Lei 9/2007, do 13 de xuño, de subvenciones de Galicia,
Dar publicidade ás subvencións concedidas ao abeiro da Orde do 18 de decembro
de 2013 (DOG nº 245, do 24 de decembro) pola que se establecen as bases reguladoras das axudas a agrupacións de produtores para a realización de actividades de información e promoción de produtos agroalimentarios galegos con calidade diferenciada, no marco do Programa de desenvolvemento rural para Galicia 2007-2013, e se convocan para o ano 2014, que figuran como anexo desta resolución. As ditas axudas foron aprobadas con cargo á aplicación orzamentaria 2014 12 20 713D 7810; proxecto 2011 00715; cun crédito orzamentario para o ano 2014 de 1.801.776 € e de 800.000 € para a anualidade 2015.
Santiago de Compostela, 19 de xaneiro de 2015
ORDE do 19 de xaneiro de 2015 pola que se autoriza o bacharelato no centro privado Casa de la Virgen, do concello de Cangas.
Consellería de Cultura, Educación e Ordenación Universitaria — III. Outras disposicións — 30/01/2015

A representante da titularidade do centro privado Casa de la Virgen, do concello de Cangas (Pontevedra), solicita autorización para impartir dúas unidades de bacharelato da modalidade de Ciencias e Tecnoloxía e dúas unidades de bacharelato da modalidade de Humanidades e Ciencias Sociais.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar catro unidades de bacharelato no centro privado que se sinala a seguir:
Denominación xenérica: centro privado.
Denominación específica: Casa de la Virgen.
Código do centro: 36000910.
Domicilio: Rodeira, 12.
Localidade: Cangas.
Concello: Cangas.
Provincia: Pontevedra.
Titular: Fundación Benéfico Docente Casa de la Virgen.
Composición resultante:
• Tres unidades do segundo ciclo de educación infantil.
• Seis unidades de educación primaria.
• Catro unidades de educación secundaria obrigatoria.
• Bacharelato:
– Dúas unidades da modalidade de Ciencias e Tecnoloxía.
– Dúas unidades da modalidade de Humanidades e Ciencias Sociais.
Segundo. Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento adecuado.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 19 de xaneiro de 2015
RESOLUCIÓN do 16 de xaneiro de 2015, da Secretaría Xeral de Medio Rural e Montes, pola que se dá publicidade ás axudas concedidas ao abeiro da Orde do 16 de decembro de 2013 pola que se establecen as bases reguladoras para a concesión de axudas aos investimentos para a elaboración e comercialización de produtos vitícolas, financiadas polo Fondo Europeo Agrícola de Garantía (Feaga), e se convocan para o ano 2014.
Consellería do Medio Rural e do Mar — III. Outras disposicións — 30/01/2015

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13 punto 4 da Lei 4/2006, do 30 de xuño, de transparencia e de boas prácticas na Administración pública galega, os órganos administrativos concedentes publicarán no
Diario Oficial de Galicia
as subvenciones concedidas con expresión da convocatoria, o programa e crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude, esta secretaría xeral
Ordenar a publicación, no
Diario Oficial de Galicia
, das axudas concedidas con cargo á Orde do 16 de decembro de 2013 pola que se establecen as bases reguladoras para a concesión de axudas aos investimentos para a elaboración e comercialización de produtos vitícolas, financiadas polo Fondo Europeo Agrícola de Garantía (Feaga), e se convocan para o ano 2014, e que figuran como anexo nesta resolución.
Santiago de Compostela, 16 de xaneiro de 2015
– Finalidade: axudas aos investimentos para a elaboración e comercialización de produtos vitícolas.
– Partida orzamentaria: 12.20.713D.770, financiada polo Fondo Europeo Agrícola de Garantía (Feaga).
– Beneficiarios e axudas concedidas:
RESOLUCIÓN do 16 de xaneiro de 2015, da Secretaría Xeral de Medio Rural e de Montes, pola que se dá publicidade ás axudas concedidas ao abeiro da Orde do 18 de decembro de 2013 pola que se establecen as bases reguladoras para a concesión de axudas para a execución de medidas de promoción do sector vitivinícola en mercados de terceiros países e se convocan para o ano 2014.
Consellería do Medio Rural e do Mar — III. Outras disposicións — 30/01/2015

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13, punto 4 da Lei 4/2006, do 30 de xuño, de transparencia e de boas prácticas na Administración pública galega, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude, esta secretaría xeral
Ordenar a publicación, no Diario Oficial de Galicia, das axudas concedidas con cargo á Orde do 18 de decembro de 2013 pola que se establecen as bases reguladoras para a concesión de axudas para a execución de medidas de promoción do sector vitivinícola en mercados de terceiros países e se convocan para o ano 2014, e que figuran como anexo nesta resolución.
Santiago de Compostela, 16 de xaneiro de 2015
– Finalidade: axudas para a execución de medidas de promoción do sector vitivinícola en mercados de terceiros países.
– Partida orzamentaria: 12.20.713D.770, financiada polo Fondo Europeo Agrícola de Garantía (Feaga).
– Beneficiarios e axudas concedidas:
RESOLUCIÓN do 19 de xaneiro de 2015, da Dirección Xeral de Traballo e Economía Social, pola que se dá publicidade ás subvencións concedidas ao abeiro da Orde do 3 de abril de 2014 pola que se establecen as bases reguladoras dos programas de apoio ás entidades asociativas, ás oficinas locais e a outras entidades colaboradoras da Rede Eusumo para o fomento do cooperativismo e a economía social, cofinanciados parcialmente co FSE, e se procede á súa convocatoria para o ano 2014 (Diario Oficial de Galicia número 71, do 11 de abril).
Consellería de Traballo e Benestar — III. Outras disposicións — 30/01/2015

En cumprimento do disposto no artigo 6.4 da Orde do 3 de abril de 2014 pola que se establecen as bases reguladoras dos programas de apoio ás entidades asociativas, ás oficinas locais e a outras entidades colaboradoras da Rede Eusumo para o fomento do cooperativismo e a economía social, cofinanciados parcialmente co FSE, e se procede á súa convocatoria para o ano 2014 (DOG nº 71, do 11 de abril), resolvo que se proceda á publicación das subvencións concedidas que se indican no anexo, cun importe total de 1.050.279,92 euros, con cargo ás aplicacións: 11.02.324A.481.1, 11.02.324A.460.0, 11.02.324A.481.2 e 11.02.324A.445.1 dos orzamentos xerais da Comunidade Autónoma de Galicia para o exercicio 2014.
Santiago de Compostela, 19 de xaneiro de 2015
RESOLUCIÓN do 22 de xaneiro de 2015, da Secretaría Xeral para o Deporte, pola que se lle dá publicidade aos convenios de colaboración subscritos por esta secretaría no terceiro cuadrimestre do ano 2014.
Vicepresidencia e Consellería de Presidencia, Administracións Públicas e Xustiza — III. Outras disposicións — 30/01/2015

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG núm. 136, do 14 de xullo), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Darlle publicidade á relación de convenios de colaboración subscritos pola Secretaría Xeral para o Deporte durante o terceiro cuadrimestre do ano 2014, que se incorpora como anexo a esta resolución.
Santiago de Compostela, 22 de xaneiro de 2015
RESOLUCIÓN do 19 de xaneiro de 2015 pola que se lles dá publicidade ás subvencións concedidas ao abeiro da Orde do 21 de febreiro de 2014 pola que se establecen as bases reguladoras dos programas de fomento do emprego en empresas de economía social e de promoción do cooperativismo e se procede á súa convocatoria para o ano 2014 (Diario Oficial de Galicia número 46, do 7 de marzo).
Consellería de Traballo e Benestar — III. Outras disposicións — 30/01/2015

En cumprimento do disposto no artigo 5.4 da Orde do 21 de febreiro de 2014 pola que se establecen as bases reguladoras dos programas de fomento do emprego en empresas de economía social e de promoción do cooperativismo (DOG nº 46, do 7 de marzo) resolvo que se proceda á publicación das subvencións concedidas que se indican no anexo, cun importe total de 1.788.182,25 euros, con cargo ás aplicacións 11.02.324A.471.0 e 11.02.324A.472.0 dos orzamentos xerais da Comunidade Autónoma de Galicia para o exercicio 2014.
Santiago de Compostela, 19 de xaneiro de 2015
RESOLUCIÓN do 19 de xaneiro de 2015, da Dirección Xeral de Produción Agropecuaria, pola que se dá publicidade ás subvencións concedidas ao abeiro do Acordo do Consello da Xunta de Galicia do 10 de xullo de 2014, polo que se autoriza a Consellería para a concesión de subvencións aos consellos reguladores das denominacións de calidade para gastos de funcionamento.
Consellería do Medio Rural e do Mar — III. Outras disposicións — 30/01/2015

De conformidade co disposto no artigo 15.1 da Lei 9/2007, do 13 de xuño, de subvencións de Galicia,
Dar publicidade ás subvencións concedidas ao abeiro do Acordo do Consello da Xunta de Galicia do 10 de xullo de 2014, polo que se autoriza a Consellería do Medio Rural e do Mar para a concesión de subvencións aos consellos reguladores das denominacións de calidade para gastos de funcionamento, que figuran como anexo desta resolución. Estas axudas foron aprobadas con cargo á aplicación orzamentaria 12.20.713D.481.1 (gastos de funcionamento dos consellos reguladores); proxecto 2012 00770; cun crédito orzamentario para o ano 2014 de 445.961,00 euros.
Santiago de Compostela, 19 de xaneiro de 2015
RESOLUCIÓN do 19 de xaneiro de 2015, da Dirección Xeral de Produción Agropecuaria, pola que se dá publicidade ás subvencións concedidas ao abeiro da Orde do 12 de decembro de 2013 (Diario Oficial de Galicia número 242, do 19 de decembro) pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias, e se convocan para o ano 2014.
Consellería do Medio Rural e do Mar — III. Outras disposicións — 30/01/2015

De conformidade co disposto no artigo 15.1 da Lei 9/2007, do 13 de xuño, de subvencións de Galicia,
Dar publicidade ás subvencións concedidas ao abeiro da Orde do 12 de decembro de 2013 (DOG nº 242, do 19 de decembro) pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias e se convocan para o ano 2014, que figuran como anexo desta resolución. As ditas axudas foron aprobadas con cargo á aplicación orzamentaria 2014 12 20 713D 7810 (Promoción e comercialización agroalimentaria); proxecto 2011 00765 (Control da calidade); cun crédito orzamentario para o ano 2014 de 200.000,00 euros.
Santiago de Compostela, 19 de xaneiro de 2015
ORDE do 20 xaneiro de 2015 pola que se dispón a renovación de varios vogais do Consello de Administración da Autoridade Portuaria de Vigo.
Consellería do Medio Rural e do Mar — II. Autoridades e persoal — 29/01/2015

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
Renovar o mandato dos seguintes vogais no Consello de Administración da Autoridade Portuaria de Vigo:
– En representación do Concello de Vigo:
Abel Caballero Álvarez.
– En representación do sector pesqueiro:
Francisco Javier Touza Touza.
Santiago de Compostela, 20 de xaneiro de 2015
RESOLUCIÓN do 16 de xaneiro de 2015 de cesamento dun membro do Comité Territorial de Ética de Investigación de Santiago-Lugo.
Consellería de Sanidade — II. Autoridades e persoal — 29/01/2015

A Secretaría do Comité Autonómico de Ética de Investigación Clínica de Galicia enviou o 13.1.2015 un escrito á Secretaría Xeral Técnica da Consellería de Sanidade en que comunicar o cesamento por pedimento propio dun membro dese comité.
Antecedentes:
Mediante a Resolución do 21 de xaneiro de 2014, que se publicou no DOG
núm. 22, do 3 de febreiro, concedeuse a acreditación do Comité Territorial de Ética da Investigación de Santiago-Lugo, establecese a súa sede e nomeáronse como membros as persoas que se relacionaban no seu anexo. Entre elas, figuraba Rafael López López.
Consideracións legais e técnicas:
O Decreto 63/2013, do 11 de abril, regula os comités territoriais de ética da investigación. No relativo á súa composición, o artigo 9.5 sinala que «os membros destes comités serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada de homes e mulleres».
Pola súa banda, o número 6 do artigo 9 do citado Decreto 63/2013, do 11 de abril, dispón que «o nomeamento efectuarase por un período coincidente co de vixencia da acreditación do comité, aínda que poderá ser revogado ben por solicitude de baixa da persoa interesada, ben por se teren modificado as circunstancias que motivaron a súa designación de modo que supoña a perda dos requisitos para integrar o comité, ou por incumprimento notorio das súas funcións, a criterio do comité, e logo de audiencia do interesado».
Logo de ver o que se expuxo, e de acordo coa proposta que efectuou a Secretaría Xeral Técnica desta consellería,
Revogar o nomeamento de Rafael López López, pola súa solicitude, como membro do Comité Territorial de Ética de Investigación de Santiago-Lugo.
Santiago de Compostela, 16 de xaneiro de 2015
RESOLUCIÓN do 23 de xaneiro de 2015 pola que se dispón o cesamento e o nomeamento de membros do Consello do Turismo de Galicia.
Axencia Turismo de Galicia — II. Autoridades e persoal — 29/01/2015

O Decreto 149/2012, do 5 de xullo, polo que se regula o Consello do Turismo de Galicia, establece no seu artigo 5 o procedemento de nomeamento dos seus membros, dispoñendo no seu parágrafo 1 que os membros serán nomeados e cesados pola persoa titular do órgano superior da Administración autonómica competente en materia de turismo, por proposta das diferentes organizacións e entidades representadas. O parágrafo 2 do citado artigo establece que se algún membro perde a condición de representatividade pola organización que o elixiu, esta deberá comunicar, no prazo máximo dun mes, á Administración turística autonómica, o/a novo/a vogal proposto/a para a súa representación.
O 18 de febreiro de 2013 constituíuse a Axencia Turismo de Galicia, coa sesión constitutiva do seu Consello Reitor, asumindo desde a súa constitución, as competencias atribuídas á Secretaría Xeral para o Turismo, de conformidade co disposto na disposición adicional primeira do Decreto 196/2012, do 27 de setembro, polo que se crea a Axencia de Turismo de Galicia e se aproban os seus estatutos.
Polo exposto, en exercicio das facultades que teño conferidas,
Primeiro. O cesamento como membros do Consello do Turismo de Galicia de:
– Gonzalo Ordóñez Puime, como vicepresidente.
– Mª del Camino Triguero Salas, membro titular, en representación da consellería competente en infraestruturas.
– Mª Nieves Domínguez González, membro titular, en representación da consellería con competencias en materia de sanidade.
Segundo. Nomear como membros do Consello do Turismo de Galicia a:
– Blanca García Señoráns Álvarez, directora xeral de Relacións Institucionais e Parlamentarias, como vicepresidenta.
– Helena de Lucas Santos, directora xeral de Mobilidade, membro titular, en representación da consellería competente en infraestruturas.
– Mª Eugenia Lado Lema, vicexerente do Servizo Galego de Saúde, como membro titular, en representación da consellería con competencias en materia de sanidade.
Santiago de Compostela, 23 de xaneiro de 2015
DECRETO 57/2015, do 9 de abril, polo que se dispón o nomeamento de vogais do Consello de Administración do ente público Portos de Galicia.
Consellería do Medio Rural e do Mar — II. Autoridades e persoal — 22/04/2015

O Consello de Administración é o órgano superior colexiado de dirección do ente público Portos de Galicia, tal e como se dispón no artigo 10 do Regulamento do ente aprobado polo Decreto 227/1995, do 20 de xullo, no citado artigo sinálase a composición do Consello de Administración, así como a forma de nomeamento e cesamento dos seus vogais, sendo todos eles nomeados por proposta do presidente do ente público Portos de Galicia, agás os representantes da Administración autonómica, que serán nomeados por proposta dos respectivos conselleiros.
O artigo 10 do Regulamento no seu número 8 sinala que os vogais representantes dos sectores económicos relacionados coas actividades portuarias, das administracións locais e do persoal representante do ente publico agás as causas de cesamento que nel se consignan, desempeñarán o seu cargo durante catro anos. Así mesmo, o citado artigo 10 dispón no seu número 10 que os vogais representantes das administracións locais e dos sectores económicos relacionados coas actividades portuarias se renovarán por metades cada dous anos e poderán ser reelixidos unha soa vez ao finalizaren o seu mandato.
Considerando que parte dos vogais do Consello de Administración do ente público Portos de Galicia esgotaron o seu mandato, e recibida proposta de cesamento e novo nomeamento de vogal representante da Federación Provincial de Confrarías de Pescadores de Pontevedra en representación dos sectores económicos relacionados coas actividades portuarias no Consello de Administración do ente público, por proposta da conselleira do Medio Rural e do Mar, e logo de deliberación do Consello da Xunta de Galicia na súa reunión do día nove de abril de dous mil quince,
Artigo 1
O nomeamento como vogal do Consello de Administración do ente público Portos de Galicia, en representación da Federación Provincial de Confrarías de Pescadores de Pontevedra:
– José Manuel Rosas Otero.
Artigo 2
O nomeamento como vogal suplente do Consello de Administración do ente público Portos de Galicia, en representación da Federación Provincial de Confrarías de Pescadores de Pontevedra:
– Francisco Javier Martínez Durán.
Santiago de Compostela, nove de abril de dous mil quince
DECRETO 56/2015, do 9 de abril, polo que se dispón o cesamento dun vogal do Consello de Administración do ente público Portos de Galicia.
Consellería do Medio Rural e do Mar — II. Autoridades e persoal — 22/04/2015

O Consello de Administración é o órgano superior colexiado de dirección do ente público Portos de Galicia, tal e como se dispón no artigo 10 do Regulamento do ente aprobado polo Decreto 227/1995, do 20 de xullo, no citado artigo sinálase a composición do Consello de Administración, así como a forma de nomeamento e cesamento dos seus vogais, sendo todos eles nomeados polo Consello da Xunta de Galicia, por proposta do presidente do ente público Portos de Galicia, agás os representantes da Administración autonómica, que serán nomeados por proposta dos respectivos conselleiros.
O artigo 10 do Regulamento no seu número 8 sinala que os vogais representantes dos sectores económicos relacionados coas actividades portuarias, das administracións locais e do persoal representante do ente público agás as causas de cesamento que nel se consignan, desempeñarán o seu cargo durante catro anos. Así mesmo, o citado artigo 10 dispón no seu número 10 que os vogais representantes das administracións locais e dos sectores económicos relacionados coas actividades portuarias se renovarán por metades cada dous anos e poderán ser reelixidos unha soa vez ao finalizaren o seu mandato.
Considerando que parte dos vogais do Consello de Administración do ente público Portos de Galicia esgotaron o seu mandato, e recibida proposta de cesamento e novo nomeamento de vogal representante da Federación Provincial de Confrarías de Pescadores de Pontevedra en representación dos sectores económicos relacionados coas actividades portuarias no Consello de Administración do ente público, por proposta da conselleira do Medio Rural e do Mar, e logo de deliberación do Consello da Xunta de Galicia, na súa reunión do día nove de abril de dous mil quince,
Artigo único
O cesamento como vogal do Consello de Administración do ente público Portos de Galicia, en representación da Federación Provincial de Confrarías de Pescadores de Pontevedra, agradecéndolle os servizos prestados:
– José Antonio Gómez Castro.
Santiago de Compostela, nove de abril de dous mil quince
CORRECCIÓN de erros. Decreto 52/2015, do 5 de marzo, polo que se regula o transporte sanitario.
Consellería de Sanidade — I. Disposicións xerais — 20/04/2015

Advertida a omisión dos anexos III e IV da referida disposición publicada no Diario Oficial de Galicia número 69, do 14 de abril de 2015, cómpre proceder á súa publicación:
DECRETO 53/2015, do 1 de abril, polo que se aproba o cambio de titularidade da estrada autonómica AC-197: AC-550-A Ameixenda-AC-550, a prol do Concello de Cee.
Consellería de Medio Ambiente, Territorio e Infraestruturas — III. Outras disposicións — 15/04/2015

A teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa administración titular, deberán ser aprobados por decreto da Xunta de Galicia, por proposta da consellería competente en materia de estradas e logo de acordo entre as administracións afectadas.
Por outra parte, a Lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
O Concello de Cee e a Axencia Galega de Infraestruturas asinaron un convenio de colaboración, o día 9 de marzo de 2015, no cal o Concello se comprometía a aceptar a transferencia de titularidade da estrada AC-197 (travesía da Ameixenda) na súa totalidade, unha vez rematadas as actuacións de conservación obxecto do convenio e coa finalidade de destinar os ditos bens públicos a fins de interese social.
A Axencia Galega de Infraestruturas, de acordo co informe emitido polos servizos competentes, formulou a proposta favorable á transferencia de titularidade da estrada AC-197: AC-550-A Ameixenda-AC-550, cunha lonxitude de 1.740 m, así como dos terreos de dominio público adxacentes ao trazado, a prol do Concello de Cee.
De conformidade co anteriormente exposto, por proposta da conselleira de Medio Ambiente, Territorio e Infraestruturas, logo de deliberación do Consello da Xunta de Galicia, na súa reunión do día un de abril de dous mil quince,
Artigo 1
Apróbase o cambio de titularidade, a prol do Concello de Cee, da estrada AC-197:
AC-550-A Ameixenda-AC-550, cunha lonxitude de 1.740 m, así como dos terreos de dominio público adxacentes ao trazado.
Artigo 2
En aplicación dos números 4 e 6 do artigo 10 da Lei 8/2013, do 28 de xuño, de estradas de Galicia, o Concello de Cee deberá modificar o seu catálogo de estradas para incluír o cambio de titularidade a que se refire o presente decreto.
Así mesmo, deberá levar a cabo as actuacións necesarias ante os organismos oficiais correspondentes para regularizar a titularidade dos terreos adxacentes obxecto de cesión.
Artigo 3
A entrega dos bens formalizarase no prazo dos dous meses seguintes á publicación deste decreto no
Diario Oficial de Galicia,
mediante a sinatura da correspondente acta de entrega.
Artigo 4
Corresponderanlle ao Concello de Cee, a partir da formalización da entrega, todas as actividades de xestión, mantemento, conservación e explotación dos terreos sobrantes, así como o exercicio das funcións de disciplina viaria e calquera outra que poida corresponderlle como nova Administración titular dos terreos.
Disposición derradeira
Este decreto producirá efectos desde o día seguinte ao da súa publicación no
Diario Oficial de Galicia.
Santiago de Compostela, un de abril de dous mil quince
ORDE do 23 de marzo de 2015 pola que se modifica a autorización, por cambio de titularidade, do centro privado San Narciso, do concello de Marín.
Consellería de Cultura, Educación e Ordenación Universitaria — III. Outras disposicións — 15/04/2015

Mediante escritura pública notarial, outorgada ante a notaria María Paloma Ruiz Ruipérez, a Congregación de la Misión Padres Paúles cede a titularidade do centro privado San Narciso, do concello de Marín, a favor de Omnia Innovación y Gestión Educativa, S.L.
De conformidade coa solicitude de cambio de titularidade formulada, e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar o cambio de titularidade do centro privado San Narciso, de Marín, código 36004526, a favor de Omnia Innovación y Gestión Educativa, S.L.
O cambio de titularidade non afectará o réxime de funcionamento do centro.
Segundo. Esta orde dará lugar á correspondente inscrición no Rexistro de Centros da Comunidade Autónoma de Galicia.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 23 de marzo de 2015
ORDE do 9 de xuño de 2015 pola que se modifica a Orde do 15 de decembro de 2011, pola que se regulan os ficheiros de datos de carácter persoal existentes nesta consellería.
Consellería de Traballo e Benestar — III. Outras disposicións — 26/06/2015

Ao abeiro do disposto na Lei orgánica 15/1999, do 13 de decembro, de protección de datos de carácter persoal, publicouse o 27 de decembro de 2011 a Orde do 15 de decembro de 2011, pola que se regulan os ficheiros de datos de carácter persoal existentes na Consellería de Traballo e Benestar.
O artigo 20 da dita lei dispón que a creación, modificación ou supresión dos ficheiros das administracións públicas só se poderá facer por medio de disposición xeral publicada no Boletín Oficial del Estado ou diario oficial correspondente e establece, no seu ordinal segundo, o contido que debe constar nas súas disposicións de creación e modificación.
A través da presente orde modifícase o ficheiro Persoas físicas (Servizo Público de Emprego), completando o procedemento de recollida do dato e a estrutura do ficheiro.
En consecuencia, en virtude das facultades que me confire o artigo 34.6 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único. Modificación da Orde do 15 de decembro de 2011 pola que se regulan os ficheiros de carácter persoal existentes nesta consellería
O ficheiro denominado Persoas físicas (Servizo Público de Emprego), no punto 2. Ficheiros baixo a responsabilidade do Servizo Público de Emprego de Galicia da Consellería de Traballo e Benestar, anexo I. Ficheiros de nova creación, queda modificado nos seguintes termos:
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 9 de xuño de 2015
RESOLUCIÓN do 13 de abril de 2015 pola que se publica a oferta de emprego público (OPE) do persoal docente e investigador para o ano 2015.
Universidade de Santiago de Compostela — III. Outras disposicións — 22/04/2015

Conforme o disposto no artigo 70 da Lei 7/2007, do 12 de abril, do Estatuto básico do empregado público; no artigo 21.2 J) da Lei 36/2014, do 26 de decembro, de orzamentos xerais do Estado para o ano 2015; no artigo 36 da Lei 11/2014, do 19 de decembro, de orzamentos xerais da Comunidade Autónoma de Galicia para o ano 2015, así como nos estatutos da Universidade de Santiago de Compostela (USC), e logo do informe favorable da Mesa de Negociación do Persoal Docente e Investigador da USC celebrada o 13 de febreiro de 2015, do informe favorable do Consello Social da USC do 26 de febreiro de 2015 e da aprobación polos consellos de Goberno da Universidade de Santiago de Compostela do 4 de febreiro e 2 de marzo de 2015 de creación de 23 prazas de profesorado contratado doutor e unha vez obtida a autorización da Consellería de Facenda da Xunta de Galicia, con data 25 de marzo de 2015, tal e como se determina nos artigos 13 e 36 da Lei 11/2014,
Primeiro. Publicar a oferta de emprego público (OPE) do persoal docente e investigador da Universidade de Santiago de Compostela para o ano 2015 que consiste en 23 prazas de profesorado contratado doutor. Dese número ofértanse 4 prazas para dar cumprimento á obriga de destinar un 15 % do total de prazas que se oferte á contratación como persoal laboral fixo de persoal investigador doutor que finalizase o Programa Ramón y Cajal e obtivera o certificado I3, fixada no artigo 36 da citada Lei 11/2014 e no artigo 21.2 J) da Lei 36/2014.
Segundo. Esta OPE inclúe as necesidades de recursos humanos de carácter permanente no ámbito docente e investigador, con asignación orzamentaria, que non poden ser cubertas cos efectivos de persoal existentes, segundo se detalla no anexo, dentro do contexto global de restrición orzamentaria que afecta a todas as administracións públicas.
Terceiro. A planificación dos recursos humanos na USC oriéntase á atención das funcións prioritarias, á correcta dimensión do volume de efectivos e a potenciar a estabilización do seu persoal docente e investigador.
Cuarto. As convocatorias dos concursos de acceso derivados desta oferta publicaranse no
Diario Oficial de Galicia,
para garantir a publicidade e executaranse dentro do prazo máximo previsto no artigo 70 do Estatuto básico do empregado público.
Quinto. Coa finalidade de dar unha maior difusión ás convocatorias de concursos de acceso relacionados con esta oferta de emprego, así como dos actos que deriven deles, na páxina web do Servizo de Planificación de PDI da USC (http://www.usc.es/gl/servizos/profesorado), na sección de Convocatorias de prazas, poderase consultar a documentación correspondente.
Santiago de Compostela, 13 de abril de 2015
RESOLUCIÓN do 17 de febreiro de 2015, da Xefatura Territorial da Coruña, pola que se procede á publicación das subvencións concedidas a entidades xuvenís de ámbito provincial en virtude da Orde do 7 de abril de 2014, na cal se establecen as bases que rexen as axudas enmarcadas no programa Iniciativa xove e a súa convocatoria.
Consellería de Traballo e Benestar — III. Outras disposicións — 20/04/2015

En virtude das competencias da Consellería de Traballo e Benestar, atribuídas polo Decreto 235/2012, do 5 de decembro, no cal se fixa a estrutura orgánica da Vicepresidencia e das consellerías da Xunta de Galicia, o Decreto 42/2013, do 21 de febreiro, polo que se establece a estrutura orgánica da Consellería de Traballo e Benestar, e de acordo co disposto no artigo 14 da Orde do 7 de abril de 2014 e no artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas a entidades xuvenís do ámbito provincial da Coruña, mediante resolución da xefa territorial, por delegación da conselleira de Traballo e Benestar, segundo establece a disposición adicional segunda da orde de convocatoria. A relación de subvencións concedidas encóntrase no anexo desta resolución.
A Coruña, 17 de febreiro de 2015
RESOLUCIÓN do 8 de abril de 2015, da Dirección Xeral de Conservación da Natureza, pola que se veda a pesca no río Pequeno e afluentes no concello de Outeiro de Rei en Lugo.
Consellería de Medio Ambiente, Territorio e Infraestruturas — III. Outras disposicións — 20/04/2015

Antecedentes.
Con data do 6 de abril de 2015, o Servizo Provincial de Conservación da Natureza de Lugo propón a veda do río Pequeno e afluentes no concello de Outeiro de Rei en Lugo. Esta proposta fundaméntase no impacto causado por unha vertedura acontecida o 3 de abril de 2015.
Consideracións legais.
Esta dirección xeral é competente para a adopción de medidas excepcionais de conformidade co disposto no artigo 9 da Lei 7/1992, do 24 de xullo, de pesca fluvial, e no artigo 48 do Regulamento de ordenación da pesca fluvial e dos ecosistemas acuáticos continentais (Decreto 130/1997, do 14 de maio).
Resolución.
De conformidade co anterior, resolvo vedar o río Pequeno desde o nacemento ata a súa desembocadura no río Miño (coordenadas X=612.088 Y=4.771.731, sistema ETRS89, proxección UTM-29N) dunha lonxitude aproximada de 16,2 km, incluíndo todos os afluentes do tramo.
A resolución que anule a presente veda estará condicionada ao resultado dos estudos sobre o estado ecolóxico do río. No caso de ser preciso, a veda manterase ata a entrada en vigor da normativa de pesca fluvial da tempada 2016.
Santiago de Compostela, 8 de abril de 2015
CORRECCIÓN de erros. Resolución do 19 de decembro de 2014 pola que se dá publicidade ao acordo do Consello de Dirección que aproba as bases reguladoras das axudas aos investimentos das pemes en equipamentos produtivos, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013 e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 13/04/2015

Advertido un erro na referida resolución, publicada no DOG núm. 248, do 29 de decembro de 2014, procede facer a seguinte corrección:
– Na páxina 52899, no artigo 5.5, onde di: «Os proxectos deberán ser viables técnica, económica, financeira e ambientalmente. Así mesmo, no caso de proxectos de transformación fundamental do proceso de produción, o investimento subvencionable deberá superar a dotación media para amortizacións do inmobilizado, circunscrita ao centro obxecto dos novos investimentos, nos tres últimos exercicios pechados. No caso de proxectos para a diversificación dun establecemento existente, o investimento subvencionable deberá superar no 200 % a devandita dotación media»,
Debe dicir: «Os proxectos deberán ser viables técnica, económica, financeira e ambientalmente. Así mesmo, no caso de proxectos de transformación fundamental do proceso de produción, o investimento subvencionable deberá superar a amortización dos activos relativos á actividade que se vai modernizar nos tres exercicios fiscais anteriores. No caso de proxectos para a diversificación dun establecemento existente, o investimento subvencionable deberá superar como mínimo o 200 % do valor contable dos activos que se reutilizan, rexistrados no exercicio fiscal anterior ao inicio dos traballos».
CORRECCIÓN de erros. Resolución do 27 de marzo de 2015 pola que se convocan as actividades de formación continua de lingua inglesa e alemá para o persoal ao servizo da Administración da Comunidade Autónoma de Galicia.
Escola Galega de Administración Pública — III. Outras disposicións — 13/04/2015

Advertido un erro na dita resolución, publicada no
Diario Oficial de Galicia
núm. 65, do 8 de abril de 2015, cómpre realizar a corrección oportuna:
Na páxina 13413, na base quinta.1, onde di: «Para realizar a proba de nivel pode facelo accedendo á aula virtual da EGAP no enderezo https://egap.xunta.es.aulavirtual.», debe dicir: «Para realizar a proba de nivel pode facelo accedendo á aula virtual da EGAP no enderezo https://egap.xunta.es/aulavirtual/».